  Туспуктэм: Ольга Константинова Майя Бывальцева Удмуртиысь нюлэсъёсын тылпу потонлы кышкытлык кулэсмемен валче тылулэсь утиськонъя нимысьтыз режим палэнтэмын. Со пумысен пуктэтэз улосвыл кивалтэт 10-тӥ коньывуонэ юнматӥз, ивортӥз элькунысь инкуазь узырлыкъёсъя но инкуазез утёнъя министерстволэн пресс-службаез. « Куазь нюлэсъёсамы тылпу потонлы кышкытлыклэсь классэ кулэстыны луонлык сётӥз. Но тылпу потонлы кышкытлыко вакыт ӧз на йылпумъяськы, соин ик тылпулэсь утиськонъя куронъёсты чакланы курисько » Денис Удалов, Удмуртиысь инкуазь узырлыкъёсъя но инкуазез утёнъя министр Кысымтэ шыртылэз, тамак пумъёсты куяны, пӧйшуран дыръя ӝуаны быгатӥсь мериалъёсты кутыны, вӧйын яке сутскись суретъёсын пыӵатэм материалъёсты кельтыны, двигатель ужаку бакъёсы эстӥськон кисьтыны уг яра. Тылкыскыны нимысьтыз интыын, музъемез 0,5 метр пасьта гудэм сьӧрын, гинэ яра. Кошкон азьын тылскемез быдэс кысытозяз сюен согоно яке ву кисьтоно. Инкуазьын тылпу потон сярысь 8 (3412) 27-13-60, 8-800-100-94-00, 01, 112 телефон номеръёсъя ивортоно. Тодэ вайытом, тылпулэсь утиськонъя нимысьтыз режим Удмуртиын 5-тӥ куартолэзьысен юнматэмын вал. Тегъёс: нюлэс тылпу Удмуртия  